Príloha č. 2 k Rozhodnutiu č.: **1110/K/15-S**

#### PÍSOMNÁ INFORMÁCIA PRE POUŽÍVATEĽA = ETIKETA

Názov vet. prípravku : **DOUXO® Care Auricular Lotion**

Výrobca : CEVA SANTE ANIMALE, Zone Industriale Tres le bois, 22600 Loudeac, Francúzsko.

Držiteľ rozhodnutia : CEVA ANIMAL HEALTH SLOVAKIA, s. r. o., Prievozská 5434/6A, 821 09 Bratislava – mestská časť Ružinov, Slovenská republika.

Zloženie : AQUA, BIOSACCHARIDE GUM -2, ALCOHOL, POLYSORBATE 80, PROPYLENE GLYCOL, POLOXAMER 184, LAURETH-9, IMIDAZOLIDINE UREA, PHENOXYETHANOL, METHYL ALCOHOL, ISOPROPYL ALCOHOL, POTASSIUM SORBATE, CITRIC ACID, PHYTOSPHINGOSINE HCL, PHENONIP, FRAGRANCE.

Popis vet. prípravku : Priehľadná mierne žltkastá tekutina.

Druh a kategória

zvierat : Psy, mačky.

Charakteristika : Micelárny roztok s jemnými hypoalergénnymi čistiacimi zložkami.
Fytosfingozín 0,02% - upokojujúce anesteticky pôsobiace látky - vôňa zo zeleného čaju.

 Vďaka micelám a špecifickým aktívnym zložkám je DOUXO Care Auricular Lotion veľmi jemným a efektívnym prostriedkom pre hygienu. DOUXO Care Auricular Lotion nie je dráždivý, nie je mastný a má jemnú vôňu. Jemné čistiace a upokojujúce zložky odstraňujú bunkový odpad, bránia nadmernej tvorbe kožného mazu a zmierňujú zápal.

 Fytosfingozín je prirodzenou zložkou epidermis. Hrá kľúčovú úlohu pri tvorbe a starostlivosti o ochranné bariéry pokožky. Nedostatok fytosfingozínu je spojený s:

- seboroickou dermatitídou

- narušením kožnej a lipidovej ochrannej vrstvy

- bakteriálnou a kvasinkovou inváziou kožných lézií

 Lokálna aplikácia napomáha reštrukturalizácii povrchovej vrstvy epidermis, regulácii mazotoku a kontrole mikrobiálneho osídlenia kože.

Oblasť použitia : Antiseboroický čistiaci roztok s fytosfingozínom.

 *Psy a mačky* - DOUXO Care Auricular Lotion je vhodný na:

 - čistenie uší v rámci bežnej hygieny alebo na ošetrenie uší pred liečbou otitis externa. DOUXO Auricular Lotion je vhodný najmä na hygienu citlivých uší, alebo v prípadoch pri sklone k nadmernej tvorbe ušného mazu.
- čistenie okolia očí (znečistenej a zlepenej srsti).
- na liečbu lokalizovanej seboroickej dermatitídy (kožné záhyby na hlave a  medzi prstami ...).

Spôsob použitia : Veterinárny prípravok do uší:
1. nadvihnite ušnicu
2. Nakvapkajte veterinárny prípravok do vonkajšieho zvukovodu
3. premasírujte bázu ucha
4. nechajte psa zatrepať hlavou
5. vytrite zvyšky veterinárneho prípravku a nečistoty
Na vonkajšie použitie.
Aplikujte na postihnuté miesto pomocou tampónu.

Dávkovanie : Dodržiavajte odporučenia veterinárneho lekára.

Upozornenia : Nepoužívať vnútorne. Zabráňte kontaktu s očami.

 V prípade zápalu vonkajšieho zvukovodu by mal veterinárny lekár pred použitím skontrolovať, či je ušný bubienok intaktný.

Veľkosť balenia : 125 ml.

Spôsob uchovávania : Uchovávať pri izbovej teplote. Uchovávať mimo dohľadu a dosahu detí.

Čas použiteľnosti : 3 roky.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 110/K/15-S

Č. šarže:

EXSP.:

EAN Kód: